નાનાં બાળકોને ગલીપચી કરવાથી તે હસવા લાગે છે અને આપણે માનીએ છીએ કે તેને ગમે છે. અલબત્ત, દરેક વખતે ગલીપચી વખતે ફૂટી નીકળતું હાસ્ય ગમતું જ હોય એ જરૂરી નથી. જેમને ગલીપચીથી અકળામણ થતી હોય તેમને પણ હળવા અને સુંવાળા સ્પર્શથી ગલીપચીનો અહેસાસ તો થતો જ હોય છે. ગલીપચી થાય ત્યારે હસવું આવે એ આપણા મગજની સ્વરક્ષાની વ્યવસ્થાનો એક ભાગ છે. ખાસ કરીને જે ભાગની ત્વચા અથવા તો અંદરના અવયવો નાજુક હોય છે ત્યાં હળવો સ્પર્શ કરવાથી ગલીપચી થાય છે.